OpenLLM-France/wikimedia huggingface dataset:
# Besdolus imhoffi

Besdolus imhoffi és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Europa: Àustria, Bèlgica, Txèquia, Eslovàquia, França, Alemanya, Suïssa i Croàcia.

## Referències

* ↑ Ricker, 1952. Ind.Univ.Pub.Sci.Ser. 18:92.
* ↑ uBio (anglès)
* ↑ Pictet, F.J., 1841. Histoire naturelle générale et particulière des insectes névroptères 1:166.
* 1 2 Catalogue of Life (anglès)
* ↑ uBio (anglès)
* 1 2 Plecoptera Species File (Version 1.1/4.0) (anglès)
* ↑ Diversity and distribution of stoneflies in the area of Plitvice Lakes National Park and along the Mediterranean river Cetina (Croatia) (anglès)
* ↑ The Stonefly Fauna (Insecta: Plecoptera) of the Mediterranean River Cetina, Croatia
* ↑ GBIF (anglès)
* ↑ Kovács, T. & D. Murányi, 2008. New data on genus Besdolus from the Balkan Peninsula (Plecoptera: Perlodidae). Illiesia, 4(9):91-93. «PDF».
* ↑ PESI (anglès)
* ↑ A key to the West Palaearctic genera of stoneflies (Plecoptera) in the larval stage (anglès)

## Bibliografia

* Walker, 1852. Catalogue of the specimens of neuropterous insects in the collection of the British Museum 1:143. «Enllaç».
* Illies, 1966. Das Tierreich 82:354.
* Zwick, P., 1973. Das Tierreich 94:225.
* Zwick, P. & Weinzierl, 1995. Entomol. Scand. 26(1):6.
* Kovács & P. Zwick, 2008. Aquatic Insects 30(3):185. «Enllaç».

## Enllaços externs

* Perlodidae Species Listing (anglès)
# Lliga semiprofessional indonèsia de futbol

La Lliga semiprofessional indonèsia de futbol (oficialment anomenada Liga Sepakbola Utama (Galatama)) fou la màxima competició futbolística d'Indonèsia entre 1979 i 1994.

## Història

Fins a l'any 1979 només existia a Indonèsia la lliga amateur, anomenada Perserikatan. Aquest any fou introduïda una lliga semi-professional anomenada Liga Sepakbola Utama (Galatama). Ambdues competicions, l'amateur i la semi-professional es disputaren de forma paral·lela fins a l'any 1994, en què es creà la lliga professional (Lliga Indonèsia) després de la unió d'ambdues lligues.
La lliga Galatama va patir un declivi en els seus anys finals. La causa del descens s'atribueix a la prohibició de jugadors estrangers, les denúncies d'arranjament de partits i els escàndols de suborn d'àrbitres. La popularitat decreixent de la lliga entre els aficionats al futbol indonèsia va obligar molts dels clubs membres de la lliga a retirar-se gradualment.

## Historial

Font:
* 1979-80: Warna Agung Jakarta (1)
* 1980-82: NIAC Mitra Surabaya (1)
* 1982-83: NIAC Mitra Surabaya (2)
* 1983-84: Yanita Utama Bogor (1)
* 1984: Yanita Utama Bogor (2)
* 1985: Krama Yudha Tiga Berlian Palembang (1)
* 1986-87: Krama Yudha Tiga Berlian Palembang (2)
* 1987-88: NIAC Mitra Surabaya (3)
* 1988-89: Pelita Jaya Jakarta (1)
* 1990: Pelita Jaya Jakarta (2)
* 1990-92: Arseto FC Solo (1)
* 1992-93: Arema FC Malang (1)
* 1993-94: Pelita Jaya Jakarta (3)

## Referències

* ↑ «Sejarah Persatuan Sepakbola Seluruh Indonesia (PSSI)» (en indonesi). Arxivat de l'original el 2010-01-03.
* ↑ Harahap, Zulfirdaus «5 Klub Galatama yang Masih Eksis di Indonesia: Berusaha Konsisten Hingga Sudah Berganti Nama» (en indonesi). Bola.com, 16-01-2021.
* ↑ «Indonesia - List of Champions». rsssf.com. [Consulta: 16 desembre 2017].
# Apel·lació al ridícul

En lògica, l'apel·lació al ridícul és una fal·làcia en la qual es presenten els arguments de l'oponent de manera tal que semblen ridículs o irrisoris. És un tipus de fal·làcia per a apel·lar a les emocions, i amb freqüència és una extensió d'un intent per crear una fal·làcia de l'home de palla.
En aquesta fal·làcia es ridiculitza l'argument. No confondre amb la fal·làcia d'argument ad hominem en la qual s'ataca a la persona per esfondrar el seu argument. Tampoc confondre amb reductio ad absurdum (reducció a l'absurd) o prova per contradicció que correctament construïda no és una fal·làcia sinó un argument lògic que a més s'utilitza en matemàtiques. Reducció a l'absurd significa trobar una excepció d'alguna premissa que de manera consensuada o provada la faça falsa o absurda.

## Exemples
### Primer exemple

— Si la teoria de l'evolució fóra certa, seria com dir que el teu avi era un goril·la!

### Segon exemple

— Haurien d'apujar el preu de les bales.
— Clar, a l'anar-te'n de caça, t'imagines demanar un crèdit per a poder comprar-les?

### Tercer exemple

— No vages a la revetla.
— Per què no?
— Perquè hi ha xics que s'aprofiten.
— D'acord, llavors tampoc aniré a la universitat, ja que allí també hi ha xics que s'aprofiten.

### Quart exemple

— Totes les creences tenen igual validesa.
— Jo crec que totes no tenen validesa, i com tu dius que totes tenen validesa i la meua és una creença, aquesta també ha de ser vàlida, pel que et contradius.

## Referències

* ↑ Bad Arguments: 100 of the Most Important Fallacies in Western Philosophy (en anglès). John Wiley & Sons, 2018, p. 18. ISBN 1119165806.
* ↑ Quirantes Sierra, Arturo. Ensayo y error (en castellà). Arturo Quirantes, 2018, p. 155.

## Vegeu també

* Reductio ad absurdum
* Reductio ad Hitlerum
# Homo mensura

Homo mensura o L'home és la mesura de totes les coses és un pensament atribuït a Protàgores (480-410 aC).
Aquesta expressió planteja un problema d'interpretació, car pot entendre's que cada individu és la mesura de totes les coses o que el gènere humà és la mesura de totes les coses. En el primer cas, obtindríem un relativisme de caràcter individual. Cada persona percep la realitat d'una forma. En el segon, un relativisme respecte de l'espècie humana. La humanitat, la societat, és la que construeix els valors i els costums, res no està donat en la natura.

## Referències

* ↑ González García, Juan Carlos. Diccionario de filosofía. Madrid: Editorial Edaf, S.A., 2000. ISBN 84-414-0790-8.
# FC Honka Espoo

El FC Honka Espoo és un club de futbol finlandès de la ciutat d'Espoo, al districte de Tapiola.

## Història

El club va ser fundat originàriament el 1957 amb el nom de Tapion Honka, adoptant el nom de FC Honka el 1975. Va ascendir per primer cop a la primera divisió de la Lliga finlandesa de futbol en finalitzar la temporada 2005.

## Palmarès

* Copa finlandesa de futbol (1):
** 2012
* Copa de la Lliga finlandesa de futbol (2):
** 2010, 2011

## Futbolistes destacats

* Roni Porokara
* Tomi Maanoja
* Hannu Patronen
* Sergei Terehhov

## Enllaços externs

* (finès) Web oficial
* (finès) Seguidors
# Portada/efemèride agost 25

Niccolò Jommelli
« 24 d'agost · 25 d'agost · 26 d'agost »
# Demänovská Dolina

Demänovská Dolina és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1964.
# Poltsó

Poltsó (en rus: Польцо) és un poble de l'óblast de Vladímir, a Rússia, segons el cens del 2010 tenia 308 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Aparnes

Parnes o aparnes (grec parnoi o aparnoi, llatí parni o aparni, possible també sparnoi, sparni, variants eparnoi i asparoi) fou un tribu iraniana establerta a l'Ochos (modern Tadjend) una de les tres tribus de la confederació dels dahes. Van emigrar des del sud de Rússia a Dahistan (Dahestan) al sud-est de la mar Càspia. Sota el seu cap Arsaces van envair Pàrtia (la similitud del nom de parnes i parts és casual) vers el 240 aC o poc abans, va destronar a Andràgores que s'havia erigit en senyor d'aquestes terres revoltat contra els selèucides, i després de destruir diverses ciutats es van assentar i van originar l'Imperi Part.

## Bibliografia

* N. C. Debevoise, A Political History of Parthia, Chicago, 1938
* B. P. Lozinski, The Original Homeland of the Parthians, La Haia, 1959
# Hollerich-Bonnevoie

Hollerich-Bonnevoie (en alemany: Hollerich-Bonneweg) va ser el nom legal d'una secció de l'antiga comuna d'Hollerich, al sud de Luxemburg. Va cobrir els barris d'Hollerich, Nord Bonnevoie-Verlorenkost, Sud Bonnevoie i Gare, que van formar la part urbanitzada de la comuna, separada de la ciutat de Luxemburg pel Pétrusse.
El 7 d'abril de 1914 va obtenir el títol de ciutat. La localitat, amb la resta de la comuna, es van fusionar a la ciutat de Luxemburg el 26 de març de 1920.

## Referències

* ↑ «Mémorial A, 1914, No. 18» (PDF) (en francès/ aleman). Service central de législation. Arxivat de l'original el 2008-04-10. [Consulta: 27 octubre 2015].
* ↑ «Mémorial A, 1920, No. 23» (PDF) (en francès /alemany). Service central de législation. Arxivat de l'original el 2008-04-10. [Consulta: 27 octubre 2015].
# Districte de Monthey

El Districte de Monthey és un dels 14 districtes del cantó suís de Valais. Està situat a la zona més oriental del cantó, amb una superfície de 255,1 km² i una població de 38221 habitants (cens de 2006). Té 9 municipis i el cap del districte és la ciutat de Monthey. És de llengua francesa.

## Municipis

* 1874 - Champéry
* 1868 - Collombey-Muraz
* 1870 - Monthey
* 1894 - Port-Valais
* 1898 - Saint-Gingolph
* 1872 - Troistorrents
* 1873 - Val D'Illiez
* 1895 - Vionnaz
* 1896 - Vouvry
# Pozzuolo del Friuli

Pozzuolo del Friuli (friülà Puçui) és un municipi italià, dins de la província d'Udine. L'any 2007 tenia 6.934 habitants. Limita amb els municipis de Basiliano, Campoformido, Lestizza, Mortegliano, Pavia di Udine i Udine.

## Fraccions

* Zugliano (Çujan)
* Terenzàno (Terençan), amb 1.287 habitants
* Cargnàcco (Cjargnà), amb 850 habitants
* Sammardènchia (Samardencje) amb 784 habitants.
* Carpenéto (Cjarpenêt) amb 545 habitants.

## Administració

Llista d'alcaldes :
| Període | Identitat | Partit |
| 1995-2004 | Sergio Beltrame | Centreesquerra |
| 2004- | Mario Geatti | Lliga Nord |
# Hollins

Hollins és una concentració de població designada pel cens dels Estats Units a l'estat de Virgínia. Segons el cens del 2000 tenia 14.309 habitants.

## Demografia

Segons el cens del 2000, Hollins tenia 14.309 habitants, 5.722 habitatges, i 3.782 famílies. La densitat de població era de 637,2 habitants per km².
Dels 5.722 habitatges en un 26,2% hi vivien nens de menys de 18 anys, en un 54% hi vivien parelles casades, en un 9,2% dones solteres, i en un 33,9% no eren unitats familiars. En el 30,7% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,8.
Per edats la població es repartia de la següent manera: un 19,1% tenia menys de 18 anys, un 9,2% entre 18 i 24, un 24,5% entre 25 i 44, un 24,8% de 45 a 60 i un 22,4% 65 anys o més.
L'edat mediana era de 43 anys. Per cada 100 dones de 18 o més anys hi havia 70,7 homes.
La renda mediana per habitatge era de 42.264 $ i la renda mediana per família de 50.000 $. Els homes tenien una renda mediana de 36.326 $ mentre que les dones 25.599 $. La renda per capita de la població era de 21.984 $. Entorn de l'1,9% de les famílies i el 4,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hollins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Hollins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Presa de Marató

La Presa de Marató és una presa de gravetat situada al riu Khàradros, a prop de la seva confluència amb el rierol de Varnavas, a 8 km a l'oest de Marató i 45 km al nord-est d'Atenes (Grècia). La presa formà el Llac de Marató amb l'objectiu principal de garantir l'abastament d'aigua a les ciutats. Fou construït entre el 1926 i el 1929 i romangué l'única font d'aigua per Atenes fins al 1959. Sovint se cita el paper de la presa en la modernització de Grècia i el primer cas documentat d'activitat sísmica associada amb inundació d'embassament. Els seus dissenyadors també volien fer-ne un símbol de l'antiga Grècia i, en particular, dels atenesos i la batalla de Marató.
# Divisió de Bhopal

La divisió de Bhopal és una entitat administrativa de Madhya Pradesh a l'Índia amb capital a Bhopal (ciutat). El 2005 la divisió estava formada pels districtes de Betul, Bhopal, Harda, Hoshangabad, Raisen, Rajgarh, Sehore i Vidisha.

## Referències

* ↑ «Bhopal Division: About Division». Arxivat de l'original el 2018-10-17. [Consulta: 19 octubre 2018].
# Arbitratge (economia)

En economia i finances, l'arbitratge és la pràctica d'obtenir beneficis a través dels desequilibris entre dos o més mercats: utilitzant una combinació d'acords amb l'objectiu de capitalitzar aquestes imperfeccions. A nivell acadèmic, un arbitratge és una transacció on no existeix un flux negatiu sota cap circumstància ni en cap moment en el temps; simplement, és la possibilitat d'un benefici lliure de risc, a cost zero.

## Referències

* ↑ «Arbitratge (economia)». Gran Enciclopèdia Catalana. Barcelona: Grup Enciclopèdia Catalana.
* ↑ «What Is Arbitrage?» (en anglès). [Consulta: 6 desembre 2021].
* ↑ «Arbitrage - definition, examples and pricing theory» (en anglès britànic). [Consulta: 7 desembre 2021].
* ↑ Mochón Morcillo, Francisco. Principios de economía (en castellà). Madrid: McGraw-Hill, 1995, p. 445. ISBN 84-481-0319-X.
# Hospital Duran i Reynals

L'Hospital Duran i Reynals és un centre sanitari de l'Hospitalet de Llobregat, a prop de l'Hospital Universitari de Bellvitge. Aquest centre acull l'Institut Català d'Oncologia i el centre sociosanitari Hestia Duran i Reynals.
L'edifici de l'Hospital va començar a construir-se el 1975, al cantó de l'autovia de Castelldefells, davant de l'Hospital de Bellvitge, però van aturar-se per diversos problemes. L'any 1978, en plena construcció, encara estava envoltat de terres agrícoles. Després d'estar alguns anys abandonat, l'Associació Espanyola contra el Càncer va cedir el projecte a la Generalitat de Catalunya, tot passant a formar part de la Ciutat Sanitària i Universitària de Bellvitge.
L'any 1995, es va constituir l'Institut Català d'Oncologia (ICO) com a empresa pública del Departament de Salut de la Generalitat de Catalunya, i es va instal·lar en l'edifici de l'hospital, que al llarg dels anys va anar veient com s'anaven completant les diverses plantes i sectors. L'any 2008 es va inaugurar el conjunt de l'hospital, després de 33 anys d'obres i intervals d'aturada.
EL 2014 es va produir el traspàs de gestió d'una part de l'hospital per al Centre Sociosanitari Hestia, que es va envoltar d'una forta polèmica.

## Referències

* ↑ «Hospital Duran i Reynals | CELH». [Consulta: 17 setembre 2022].
* ↑ «El Duran i Reynals recibe el alta» (en castellà), 08-04-2008. [Consulta: 17 setembre 2022].
* ↑ Güell, Oriol «CDC ‘cedió’ un hospital público a una empresa que le donó 80.000 euros» (en castellà). El País [Madrid], 12-07-2016. ISSN: 1134-6582.
# Huaxmole

El huaxmole (AFI: [waʃ'mole]) o mole de caderes és un plat tradicional de la cuina de la Mixteca Poblana -localitzada al sud de Mèxic- preparat a base de carn de boc, bitxo coster i huaje. Quan no és possible aconseguir la carn de cabra, es pot utilitzar moltó o bou. És un nahuatlisme que té el seu origen en el vocable huaxmolli, que literalment significa guisat de huaje.
El huaxmole té una funció ritual i se serveix només en algunes festes. No és un menjar que es consumeixi ordinàriament en les comunitats mixteques, en part per la onerós de la seva preparació (cal recordar que la Mixteca és una de les zones més pobres de tot Mèxic). No obstant això, a les ciutats d'Izúcar de Matamoros i Acatlán d'Osorio és possible trobar-lo en algunes fondes que expenen menjar corregut.

## Referències

* 1 2 Vázquez Peralta, Rodrigo (2003). Recetario mixteco poblano. Ciutat de Mèxic: Dirección General de Culturas Populares e Indígenas.
# Prunasina

La Prunasina és un glucòsid cianogènic que està relacionat amb l'amigdalina.
Es troba de manera natural en espècies del gènere Prunus com Prunus japonica o P. maximowiczii i en les ametlles amargants També es troba en fulles i tiges d'Olinia ventosa, O. radiata, O. emarginata i O. rochetiana o en Acacia greggii.
També es troba en el succedani del cafè, cafè de Taraxacum.

## Metabolisme

La Prunasina beta-glucosidasa és un enzim que fa servir (R)-prunasina i H₂O per a produir D-glucosa i mandelonitril.
Amyidalina beta-glucosidasa és un enzim que usa (R)-amigdalina i H₂O per a produir (R)-prunasina i D-glucosa.

## Referències

* ↑ Sanchez-Perez, R.; Belmonte, F. S.; Borch, J.; Dicenta, F.; Møller, B. L.; Jørgensen, K. «Prunasin Hydrolases during Fruit Development in Sweet and Bitter Almonds». Plant Physiology, vol. 158, 4, 2012, pàg. 1916–32. DOI: 10.1104/pp.111.192021. PMC: 3320195. PMID: 22353576.
* ↑ Nahrstedt, Adolf; Rockenbach, Jürgen «Occurrence of the cyanogenic glucoside prunasin and II corresponding mandelic acid amide glucoside in Olinia species (oliniaceae)». Phytochemistry, vol. 34, 2, 1993, pàg. 433. DOI: 10.1016/0031-9422(93)80024-M.
# Drusa

«Drusa» té aquests significats:
* Drusa (botànica)
* Drusa (gènere)
* Drusa (mineralogia)
* Drusa (oftalmologia)
Viccionari
# Huayna Cápac

Huayna Cápac (1476-1527) fou l'onzè emperador inca del regne del Cusco al segle xvi, fill de Túpac Iupanqui i de la reina Mama Ocllo. Va tenir uns cinquanta fills, entre els quals destaquen Ninan Cuyuchi, Huàscar, Atahualpa, Túpac Hualpa, Manco Cápac II, el general Atoc, Paullu Inca i Quispe Sisa. Va continuar l'expansió de l'imperi que havien començat els seus avantpassats.
Quan va morir, el seu successor designat, Ninan Cuyuchi, acabava de morir de la verola. Per això es va dividir l'imperi en dues meitats i es va repartir entre els seus dos fills Atahualpa i Huascar. Els desacords entre els dos germans i la posterior guerra civil van afavorir la conquesta del territori per part dels conqueridors espanyols encapçalats per Pizarro.

## Vegeu també

* Imperi Inca
* Llista d'emperadors inques

## Referències

* ↑ «Huayna Cápac». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Sarmiento de Gamboa, Pedro. The History of the Incas. Austin: University of Texas Press, 2007. ISBN 978-0-292-71485-4.
# Quercus fleuryi

Quercus fleuryi és una espècie de roure que pertany a la família de les fagàcies i està dins del subgènere Cyclobalanopsis, del gènere Quercus.

## Descripció

Quercus fleuryi és un arbre de fins a 25 m d'alçada amb branques tomentoses de color marró ataronjat, glabrescents i densament lenticel·lades. Els pecíols de 2-6 cm, tomentosos vermellosos quan són joves. El limbe de la fulla és oblongoel·líptica a ovadael·líptica, 14-27 × 4-9 cm, coriàcia, densament marró ataronjat tomentosa quan és jove però glabrescent, blanquinosa abaxialment, base cuneada, marge sencer o apicalment ondulat i serrat, l'àpex agut a poc acuminat; nervadura central adaxialment lleugerament elevada; nervis secundaris 10-12 (-15) a cada costat de la nervadura central; els nervis terciaris abaxialment conspícues. Les Inflorescències masculines de 10-15 cm, tomentoses rogenques. Les inflorescències femenines solitàries en les axil·les de les fulles cap a l'àpex de les branques, de 2,5-3,5 cm, de raquis gruixut i tomentós marró densament ataronjat; cúpules 4 o 5. Raquis infructescents curts, d'uns 7 mm de gruix, més gruixut que la ramificació. La cúpula campanulada a cilíndrica, 3-4 × 2,5-4 cm, que tanca aproximadament 2/3 de la gla, per fora i per dins amb un indument marró ataronjat semblant a la paret, amb una paret de fins a 6 mm de gruix; les bràctees en 10-13 anells, marge subcomplet. Les glans són cilíndriques-el·lipsoides, de 3-4,5 × 2-3 cm, rogenques, densament tomentoses; cicatriu d'uns 1,2 cm de diàmetre, convex; estil persistent, 5-8 mm. Les flors floreixen entre març i abril i fructifiquen entre octubre i desembre.

## Distribució i hàbitat

Quercus fleuryi creix al sud de les províncies xineses de Fujian, Guangdong, Guangxi, Guizhou, Hainan, Hunan, Jiangxi i Yunnan i Indoxina (Laos, Vietnam), als boscos densos muntanyencs entre els 500 i 1500 m.

## Taxonomia

Quercus fleuryi va ser descrita per Hickel i A.Camus i publicat a Bulletin du Muséum National d'Histoire Naturelle 29(8): 600. 1923.

### Etimologia

Quercus: nom genèric del llatí que designava igualment al roure i a l'alzina.
fleuryi: epítet

## Referències

* ↑ Tropicos, Cyclobalanopsis fleuryi (Hickel & A. Camus) Chun ex-Q.F. Zheng
* 1 2 Cheng Yi, Wu; De-yuan, Hong. «Cyclobalanopsis fleuryi» (en anglès). Flora of China Editorial Committee. 1999. Flora of China (Cycadaceae through Fagaceae). 4: 1–453 p. 385. Pequín & St. Louis: Science Press i Missouri Botanical Garden. [Consulta: 6 juny 2020].
* ↑ «Quercus fleuryi». Tropicos.org. Missouri Botanical Garden. [Consulta: 7 octubre 2019].

## Enllaços externs

* foto de l'espècimen d'herbari al Jardí Botànic de Missouri, recollit a la Xina el 1959.
* dibuixos lineals, Flora of China Illustrations vol. 4, fig. 382, dibuixos 2-3 a la dreta
* Flora of China Illustration com a Cyclobalanopsis
# Districte de Praga-Oest

El districte de Praga-Oest - (txec) Okres Praha-západ- és un dels tres districtes de la regió de Bohèmia Central, a la República Txeca. La capital és Praga.

## Llista de municipis

Bojanovice - Bratřínov - Březová-Oleško - Buš - Černolice - Černošice - Červený Újezd - Choteč - Chrášťany - Chýně - Chýnice - Číčovice - Čisovice - Davle - Dobrovíz - Dobříš - Dobřichovice - Dolní Břežany - Drahelčice - Holubice - Horoměřice - Hostivice - Hradištko - Hvozdnice - Jeneč - Jesenice - Jílové u Prahy - Jíloviště - Jinočany - Kamenný Přívoz - Karlík - Klínec - Kněževes - Kosoř - Kytín - Lety - Libčice nad Vltavou - Libeř - Lichoceves - Líšnice - Měchenice - Mníšek pod Brdy - Nučice - Ohrobec - Okoř - Okrouhlo - Ořech - Petrov - Pohoří - Průhonice - Psáry - Ptice - Řevnice - Řitka - Roblín - Roztoky - Rudná - Slapy - Statenice - Štěchovice - Středokluky - Svrkyně - Tachlovice - Trnová - Třebotov - Tuchoměřice - Tursko - Úholičky - Úhonice - Únětice - Velké Přílepy - Vestec - Vonoklasy - Vrané nad Vltavou - Všenory - Zahořany - Zbuzany - Zlatníky-Hodkovice - Zvole

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].